CELEX: E2022P0003
Language: fi
Date: 2022-01-28 00:00:00
Title: EFTAn valvontaviranomaisen 28 päivänä tammikuuta 2022 Islantia vastaan nostama kanne (Asia E-3/22) 2022/C 114/05

10.3.2022   
            
            
               FI
            
            
               Euroopan unionin virallinen lehti
            
            
               C 114/6
            
         
      EFTAn valvontaviranomaisen 28 päivänä tammikuuta 2022 Islantia vastaan nostama kanne
      (Asia E-3/22)
      (2022/C 114/05)
      EFTAn valvontaviranomainen, Avenue de Arts 19H, B-1000 Bryssel, Belgia, asiamiehinään Ingibjörg-Ólöf Vilhjálmsdóttir, Ewa Gromnicka ja Catherine Howdle, nosti 28 päivänä tammikuuta 2022 EFTAn tuomioistuimessa kanteen Islantia vastaan.
      EFTAn valvontaviranomainen on pyytänyt EFTAn tuomioistuinta toteamaan seuraavaa:
      Koska Islanti ei ole estänyt
      
                  a)
               
               
                  muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009, sellaisena kuin se on muutettuna ja mukautettuna ETA-sopimukseen mainitun sopimuksen liitteessä I tarkoitetuilla erityisillä ja alakohtaisilla mukautuksilla, 12 artiklan c alakohdan, 13 artiklan c alakohdan ja 14 artiklan c alakohdan vastaisesti kuolleiden eläinten, luokkaan 3 kuuluvan teurastamojätteen ja kotiteurasjätteen suoraa hävittämistä hyväksytyillä kaatopaikoilla Islannissa ilman edeltävää käsittelyä;
                  eikä
               
            
                  b)
               
               
                  kuolleiden eläinten ja kotiteurasjätteen (mukaan lukien luokkaan 1 kuuluva erikseen määritelty riskiaines) hautaamista paikalla, kun asetuksen (EY) N:o 1069/2009 19 tai 20 artiklan edellytykset eivät täyty, asetuksen (EY) N:o 1069/2009 12, 13 ja 14 artiklan vastaisesti,
               
            Islanti on jättänyt täyttämättä seuraavat velvoitteensa:
      
                  a)
               
               
                  asetuksen (EY) N:o 1069/2009 4 artiklan 3 kohdan mukainen virallisen valvonnan järjestelmän ylläpitäminen sen varmistamiseksi, että asianomaiset toimijat täyttävät eläimistä saatavien sivutuotteiden hävittämistä koskevat asetuksen (EY) N:o 1069/2009 vaatimukset;
               
            
                  b)
               
               
                  asetuksen (EY) N:o 1069/2009 4 artiklan 4 kohdan b alakohdan mukainen velvoite, että sen alueella on oltava käytössä riittävä järjestelmä sen varmistamiseksi, että eläimistä saatavat sivutuotteet hävitetään asetuksen (EY) N:o 1069/2009 mukaisesti; ja
               
            
                  c)
               
               
                  muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla 25 päivänä helmikuuta 2011 annetun komission asetuksen (EU) N:o 142/2011, sellaisena kuin se on muutettuna ja mukautettuna ETA-sopimukseen mainitun sopimuksen liitteessä I tarkoitetuilla erityisillä ja alakohtaisilla mukautuksilla, 32 artiklan 1 kohdan mukainen velvoite toteuttaa tarvittavat toimenpiteet sen valvomiseksi, että asianomaiset toimijat täyttävät eläimistä saatavien sivutuotteiden hävittämistä koskevat velvoitteensa.
               
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
      
                  —
               
               
                  Tällä hakemuksella EFTAn valvontaviranomainen, jäljempänä ’valvontaviranomainen’, pyytää toteamaan, että Islanti on rikkonut ETA:n lainsäädännön mukaisia velvoitteitaan, jotka koskevat eläimistä saatavien sivutuotteiden, erityisesti kuolleiden eläinten, teurastamojätteen ja kotiteurasjätteen hävittämistä.
               
            
                  —
               
               
                  Hakemuksen kohteena olevat rikkomiset havaittiin valvontaviranomaisen syyskuussa 2013 tekemällä tiedonhankintamatkalla. Huolimatta siitä, että Islannin viranomaiset ovat tunnustaneet puutteet ja että kesäkuussa 2018 tehtiin uusi valvontaviranomaisen tarkastuskäynti ja Islannin aikomuksesta noudattaa sääntöjä on käyty laajaa kirjeenvaihtoa yli yhdeksän vuoden ajan, näitä rikkomuksia ei ole vielä korjattu.
               
            
                  —
               
               
                  Valvontaviranomainen vaatii toteamaan, ettei Islanti ole täyttänyt asetuksesta (EY) N:o 1069/2009 ja komission asetuksesta (EU) N:o 142/2011 johtuvia velvoitteitaan, koska se ei ole estänyt kuolleiden eläinten, luokkaan 3 kuuluvan teurastamojätteen ja kotiteurasjätteen suoraa hävittämistä hyväksytyillä kaatopaikoilla ilman edeltävää käsittelyä eikä kuolleiden eläinten ja kotiteurasjätteen (mukaan lukien luokkaan 1 kuuluva erikseen määritelty riskiaines) hautaamista paikan päällä, kun tällaista hävittämismenetelmää koskevat lakisääteiset edellytykset eivät täyty.